                               אפילו מצא אחרת נאה הימנה?                             הרב שמעון לפיד
א.
משנה מסכת גיטין פרק ט משנה י 
ב"ש אומרים לא יגרש אדם את אשתו אלא א"כ מצא בה דבר ערוה שנא' כי מצא בה ערות דבר 
וב"ה אומרים אפילו הקדיחה תבשילו שנאמר כי מצא בה ערות דבר 
ר"ע אומר אפילו מצא אחרת נאה הימנה שנאמר והיה אם לא תמצא חן בעיניו:
ב.
תלמוד בבלי מסכת גיטין דף צ עמוד א
במאי קא מיפלגי? בדר"ל, דאר"ל: כי משמש בד' לשונות...; ב"ש סברי: כי מצא בה ערות דבר - דהא מצא בה ערות דבר, ור"ע סבר: כי מצא בה ערות דבר - אי נמי מצא בה ערות דבר.
ג.
רמב"ם על משנה מסכת גיטין פרק ט משנה י
ודברי ר' עקיבה דחוים, לפי שאם מצא נאה ממנה ישאנה עליה ולא יגרש את זו בעוד שלא חטאה שום חטא והיא מתאימה לדעותיו. והלכה כבית הלל.
בית הבחירה (מאירי) מסכת גיטין דף פט עמוד ב
וב"ה אומרין אפי' הקדיחה תבשילו ר"ל שאינה משתדלת בצרכי ביתו להושיבם על אפניהם והענין דרך כלל הוא שמסרבת לו ואינה מתנהגת על פי רצונו ור"ע אומר אפי' מצא אחרת נאה הימנה כלומר אפי' בלא שום טעם אלא מצד הרצון ואין הלכה לא כר"ע ולא כב"ש אלא כב"ה.
תפארת ישראל - יכין מסכת גיטין פרק ט משנה י אות נז
אפילו הקדיחה תבשילו. ששרפה תבשילו והתכוונה להקניטתו:
ד.
תלמוד בבלי מסכת גיטין דף צ עמוד ב
כי שנא שלח - ר' יהודה אומר: אם שנאתה שלח, ר' יוחנן אומר: שנאוי המשלח. ולא פליגי: הא בזוג ראשון, הא בזוג שני; דאמר ר' אלעזר: כל המגרש אשתו ראשונה - אפילו מזבח מוריד עליו דמעות, שנאמר: וזאת שנית תעשו כסות דמעה את מזבח ה' בכי ואנקה מאין [עוד] פנות אל המנחה ולקחת רצון מידכם, ואמרתם על מה על כי ה' העיד בינך ובין אשת נעוריך אשר אתה בגדתה בה והיא חברתך ואשת בריתך. 
רש"י מסכת גיטין דף צ עמוד ב
אם שנאתה שלח - כרבי עקיבא.
אם שנואה היא לפני המקום שלח - כב"ש. 
ואית דגרסי שנוי המשלח וזו שמעתי. שנוי המשלח לפני המקום ואפילו לב"ה נהי דלא כייפינן שלא להוציא מיהו שנוי הוא.
זוג ראשון - אשת נעורים ובה משתעי קרא כדכתיב בתריה אשת נעוריך וכתיב ונשמרתם ברוחכם ובאשת נעוריך אל יבגוד.
מלאכי פרק ב
(יג) וְזֹאת֙ שֵׁנִ֣ית תַּֽעֲשׂ֔וּ כַּסּ֤וֹת דִּמְעָה֙ אֶת־מִזְבַּ֣ח יְקֹוָ֔ק בְּכִ֖י וַֽאֲנָקָ֑ה מֵאֵ֣ין ע֗וֹד פְּנוֹת֙ אֶל־הַמִּנְחָ֔ה וְלָקַ֥חַת רָצ֖וֹן מִיֶּדְכֶֽם: (יד) וַאֲמַרְתֶּ֖ם עַל־מָ֑ה עַ֡ל כִּי־יְקֹוָק֩ הֵעִ֨יד בֵּינְךָ֜ וּבֵ֣ין׀ אֵ֣שֶׁת נְעוּרֶ֗יךָ אֲשֶׁ֤ר אַתָּה֙ בָּגַ֣דְתָּה בָּ֔הּ וְהִ֥יא חֲבֶרְתְּךָ֖ וְאֵ֥שֶׁת בְּרִיתֶֽךָ: (טו) וְלֹא־אֶחָ֣ד עָשָׂ֗ה וּשְׁאָ֥ר ר֙וּחַ֙ ל֔וֹ וּמָה֙ הָֽאֶחָ֔ד מְבַקֵּ֖שׁ זֶ֣רַע אֱלֹהִ֑ים וְנִשְׁמַרְתֶּם֙ בְּר֣וּחֲכֶ֔ם וּבְאֵ֥שֶׁת נְעוּרֶ֖יךָ אַל־יִבְגֹּֽד: (טז) כִּֽי־שָׂנֵ֣א שַׁלַּ֗ח אָמַ֤ר יְקֹוָק֙ אֱלֹהֵ֣י יִשְׂרָאֵ֔ל וְכִסָּ֤ה חָמָס֙ עַל־לְבוּשׁ֔וֹ אָמַ֖ר יְקֹוָ֣ק צְבָא֑וֹת וְנִשְׁמַרְתֶּ֥ם בְּרוּחֲכֶ֖ם וְלֹ֥א תִבְגֹּֽדוּ: ס
רש"י מלאכי פרק ב פסוק טז כי שנא שלח - 
ורבותינו חלוקין בה במס' גיטין יש מהם אומרים אם שנאת שלח אותה בגט ותנשא לאחר:
וכסה חמס על לבושו - אבל זאת כלום הוגנת לעשות, שתפרוס עליה טליתך להחזיקה לך כאשתך, והחמס פרוש על אותה טלית, שבלבך עליה שנאה, ואתה מקניטה ומצערה תמיד:
ה.
רמב"ם הלכות גירושין פרק י הלכה כא וכן פסק בשו"ע אה"ע קיט סעיף ג
ולא יגרש אדם אשתו ראשונה אלא אם כן מצא בה ערות דבר שנאמר  כי מצא בה ערות דבר, ואין ראוי לו למהר לשלח אשתו ראשונה, אבל שנייה אם שנאה ישלחנה.
טור אבן העזר הלכות גיטין סימן קיט
והלכה כב"ה שאם פשעה כנגדו יכול לגרשה אבל לא יגרשנה כדי ליקח נאה הימנה. בד"א בזיווג שני אבל בזיווג ראשון אין למהר לגרשה דאמר ר"א כל המגרש אשתו ראשונה מזבח מוריד עליו דמעות לפיכך אין לו לגרשה בשביל שפשעה כנגדו אבל אם מצא בה ערות דבר או פריצות מצוה לגרשה דכתיב גרש לץ ויצא מדון.
ו. 
שולחן ערוך אבן העזר הלכות גיטין סימן קיט סעיף ג
לא יגרש אדם אשתו ראשונה, אא"כ מצא בה ערות דבר. הגה: אבל בלאו הכי אמרינן כל המגרש אשתו ראשונה מזבח מוריד עליו דמעות (טור). ודוקא בימיהם שהיו מגרשין בעל כרחה, אבל אם מגרשה מדעתה, מותר (אגודה פ' המגרש וכ"כ הר"ן). ואין ראוי לו למהר לשלח אשתו ראשונה; אבל שניה, אם שנאה ישלחנה.
ז.
תלמוד בבלי מסכת שבת דף סד עמוד ב [ספרא מצורע פרשת זבים פרשה ה פרק ט]
כדתניא: והדוה בנדתה, זקנים הראשונים אמרו: שלא תכחול ולא תפקוס ולא תתקשט בבגדי צבעונין, עד שבא רבי עקיבא ולימד: אם כן אתה מגנה על בעלה, ונמצא בעלה מגרשה. אלא מה תלמוד לומר והדוה בנדתה - בנדתה תהא עד שתבא במים. 
תלמוד ירושלמי (וילנא) מסכת גיטין פרק ט
 ואתייא דזקנים כב"ש. ודר' עקיבה כב"ה:
חידושי הרשב"א מסכת גיטין דף צ עמוד א
ותימה הוא למה הוצרך לומר ודר"ע כב"ה אלא כדברי עצמו היה לו לומר דהא אית ליה לר"ע דמשום נוי רשאי לגרשה ולדברי ב"ה עד שימצא בה ערות דבר כגון שהקדיחה תבשילו אבל משום כיעור ונוי לא וצ"ע.
פרי חדש אבן העזר סימן קיט סעיף ג
אבל בירוש' לא משמע הכי דגרסינן התם והדוה בנדתה ... ולהרשב"א הוקשה לו...והניחו בצ"ע 
ולדידי לא קשיא ולא מידי משום דהירוש' סבור דר"ע לא פליג אב"ה דמשום דאיכא למיטעי בסברת ב"ה דדוקא בהקדיחה תבשילו מצי מגרש אבל לא במצא אחרת נאה הימנה קמ"ל ר"ע דליתא אלא משום דפליגי ב"ש וב"ה בערות דבר דקרא קא מהדרי ב"ה דאפי' הקדיחה תבשילו היינו טעמא משום דבקרא דערות דבר לא מצינן לרבויי אלא דוקא הקדיחה תבשילו אבל מקרא דוהיה אם לא תמצא חן מצינן שפיר לדיוקי דין מצא אחרת נאה הימנה דמצי לגרשה בע"כ ומשו"ה תלה הירוש' סברת ר"ע בב"ה ולא בסברת עצמו משום דהירוש' לפרושי דב"ה קאתי וזה נראה לי ברור בכונת הירוש'. ולפי זה אית לן למיפסק כר"ע. 
והכי נמי מוכח בש"ס דילן דגרסינן התם כי שנא שלח ר"י אומר אם שנאת שלח ריו"ח אמר אם שנואה לפני המקום ישלחנה ולא פליגי הא בזיווג ראשון והא בזיווג שני ופירש"י והר"ן אם שנאת שלח כר"ע. וכיון דהאמורא ס"ל כר"ע פשיטא דהכי הלכתא. 
ונראה לי שכן דעת הרמב"ם בחיבורו שכתב וז"ל ולא יגרש אדם אשתו ראשונה אלא א"כ מצא בה ערות דבר כו' אבל שנייה אם שנאה ישלחנה ע"כ והמחבר העתיק לשונו ואם איתא דפסק דלא כר"ע הו"ל למינקט לישנא דב"ה והו"ל לומר אבל שנייה אם הקדיחה תבשילו ומדלא נקט הכי שמעינן דפסק כר"ע ולהכי נקט לישנא דשנאה לכלול דין מצא אחרת נאה הימנה. 
ח. 
משנה למלך הלכות גירושין פרק י הלכה כא
מצאתי להרב כנה"ג י"ד סי' רל"ט שכתב דאין כאן שום מצוה לא מדאורייתא ולא מדרבנן דאפילו לב"ש דאמרי לא יגרש וכו' עצה טובה קמ"ל ולא שהוא מוזהר על זה דלא מצינו בשום מקום שיהא מוזהר האדם שלא לגרש אשתו אפי' מדרבנן. ... ודבר תימה הוא לומר כן דהדבר ברור דאיכא איסורא מדאורייתא מדגרסינן שלהי המגרש א"ל ר"פ לאביי לא מצא בה לא ערוה ולא דבר מהו וכו' וכמו שהביא מהרימ"ט שם. ועוד ראיה ממ"ש התוס' רפ"ק דסוטה דאמרינן בירוש' דלב"ש חובה הוא לקנאה משום דלגרשה אינו יכול וכיון דמדאו' חייב לקנאה משום דאינו יכול לגרשה אלמא דמן התורה אסור לגרשה בע"כ. וכן מבואר מתשובת הר"ן סי' י"ז במי שנשבע שלא לגרש הביאה מרן הב"י י"ד סי' רכ"ח. גם הרשב"א ז"ל בתשובה סי' י"ח כתב דלא תיקנו ברכה על הגט משום דיש מקצת גירושין שהן בעבירה כגון דלא מצא בה ערות דבר ומגרשה. גם הריב"ש סי' קכ"ז כתב דאם א"ל אביו שיגרש אשתו אינו חייב לקיים מצות אביו בזה שהרי אם יאמר לו עבור על דברי תורה וכו'. מכל הני רבוותא מוכח דס"ל דאיכא איסורא דאורייתא. ועוד ראיה מהירוש' שהביאו התוס' והרשב"א בשלהי גיטין דפריך לב"ש ל"ל קרא דלא יוכל בעלה וכו' תיפוק לי דאסור להחזיר סוטתו וכו'. אלמא דלב"ש אינו יכול לגרשה אא"כ מצא בה ערות דבר ומינה נשמע לב"ה דאיסור נמי איכא לגרשה על לא חמס. 
ט.
ביאור הגר"א על שולחן ערוך אבן העזר הלכות גיטין סימן קיט סעיף ג א) לא יגרש כו'. 
לשון הטור: "ותנן בש"א כולי והלכה כב"ה כו' בד"א בזיווג שני אבל בזיווג ראשון אין למהר לגרשה דאר"א כל המגרש אשתו ראשונה כו' אבל אם מצא בה ערות דבר או פריצו' מצו' לגרשה כו'". ור"ל אע"פ שמן הדין הלכה כב"ה אפי' באשתו ראשונה, מ"מ אין ראוי לעשות כן באשתו ראשונה וכמ"ש ואין ראוי כולי. וערש"י שם ב' בד"ה "אם" "ואפילו לב"ה". 
אבל בערות דבר ופריצו' מצוה - שם תני' היה רמ"א כו' זו כו':
י. 
אמת ליעקב דברים פרק כד
הנה במשנה [גיטין דף צ' ע"א] נחלקו בזה התנאים, דב"ה אומרים אפילו הקדיחה תבשילו, ורבי עקיבא אומר אפילו מצא אחרת נאה הימנה וכו'. לכאורה זה טעון הסבר, דמדוע תתיר התורה לאיש לגרש את אשתו אך ורק בשביל שהקדיחה תבשילו או משום שמצא אחרת נאה הימנה, וכי מה חטאה זו שתהא מגורשת?
אמנם נראה שכאן ירדה התורה לבאר לנו מהו ענין הנישואין, והיינו שכל אדם צריך לחשוב על אשתו שהיא היותר חכמה והיותר נאה והיותר טובה משאר הנשים שבעולם (וכן היא צריכה לחשוב כן עליו), ואם יתכן שהוא מצא אחרת נאה הימנה נמצא ששוב הוא אינו מחשב את אשתו להכי נאה וא"כ זהו סימן שאין זיווגם עולה יפה. וכן הוא בענין הקדיחה תבשילו, דהנה זה כלל שאין אדם רואה חובה לעצמו, ואם למשל במקרה הפליט דבר מה מפיו מה שלא היה רוצה להגיד, זה ודאי דלא שייך שיכעוס על לשונו - שהרי הוא לשונו ולשונו הוא, וא"כ אם הוא מרגיש איזה טענה במה שהיא הקדיחה תבשילו זהו סימן שהוא אינו מרגיש את האיחוד ביניהם כראוי ואין זיווגם עולה יפה, ולכן יכול הוא לגרשה. ונמצא שהקדחת התבשיל אינו סיבת הגירושין, אלא מה שמרגיש זה לתביעה עליה זה הוא סיבת הגירושין, ודו"ק היטב בזה.
מלבי"ם
ולהסביר הדבר מה שיתכן שבנות ישראל יהיו קלות הערך אשר אם יראה אחרת נאה הימנה או שהקדיחה תבשילו שתתיר התורה לגרשה, אבל משפטי ה' אמת כנ"ל ורצה השי"ת שבנ"י יחיו יחד עם נשותיהם חיי רצון ולא חיי הכרח. ואם לא היה יכולת בידו לגרשה היה כ"א מתאונן על חייו שבהכרח יחיה עם אשה אשר לא תמצא חן בעיניו, אבל כשי"ל יכולת לגרשה כ"ז שלא תאבד כל החן שהיה לה תספיק למנעו מזה, בחשבו שאם ישא אחרת גם היא לא תהיה טובה הימנה, וכ"ז שלא גרשה בהכרח הוא חיי רצון. ונסביר הדבר במשל קטן אם יחרצו לאיש שישב בבית יום א' לעונש יחשב לו, ומרצונו ישב כלוא בבית כמה ימים ותחשב לו עוד לענג ונחת
יא.
תלמוד בבלי מסכת סנהדרין דף כב עמוד א
אמר רב שמן בר אבא: בא וראה כמה קשין גירושין, שהרי דוד המלך התירו לו לייחד, ולא התירו לו לגרש.
תלמוד בבלי מסכת סוטה דף יז עמוד א
דריש ר"ע: איש ואשה, זכו - שכינה ביניהן, לא זכו - אש אוכלתן.
תלמוד בבלי מסכת סנהדרין דף כב עמוד א
אמר רבב"ח אריו"ח: קשה לזווגם כקריעת ים סוף, שנאמר אלהים מושיב יחידים ביתה מוציא אסירים בכושרות. איני? והאמר רב יהודה אמר רב: ארבעים יום קודם יצירת הולד בת קול יוצאת ואומרת: בת פלוני לפלוני! - לא קשיא; הא - בזווג ראשון, הא - בזווג שני.
תלמוד בבלי מסכת סנהדרין דף כב עמוד א
אמר רבי שמואל בר נחמן: לכל יש תמורה, חוץ מאשת נעורים, שנאמר ואשת נעורים כי תמאס. מתני לה רב יהודה לרב יצחק בריה: אין אדם מוצא קורת רוח אלא מאשתו ראשונה, שנאמר יהי מקורך ברוך ושמח מאשת

